Lolland-Falsters Stifts-Tidende, 1843-09-09
Jndenlandske Efterretninger. Paa Grund af en heftig Storm kunde Deres Majestæter først forlade For den 5te, og ankom om Middagen til Dageboll, hvorfra Reisen strax fortsattes til Husum og videre. Hans Majestæt Kongen har bestemt at reise den 15de d. M. med Dampskibet Ægir fra Kiel til Kjøbenhavn, hvor Allerhøistsamme agter at indtræffe den 16de dennes om Morgenen. - Hendes Majestæt Dronningen, ventedes i Torsdags til Sorgenfri. (Berl. Tid.) Lovene for det i forrige N omtalte nylig oprettede skandinaviske Selskab lyde saaledes: § 1. Selskabets Formaal er, at fremme en nærmere Forbindelse mellem de skandinaviske Folk, deels ved regelmæssige selskabelige Sammenkomster med Svenske og Norske af de dannede Classer, der besøge Kjøbenhavn, deels ved Foretagender, sigtende til at befordre almindeligere Kjendskab til de forskjellige skandinaviske Sprog, til Skrifter i disse af almeeninteressant Jndhold, og overhovedet til de forskjellige Nationaliteter. § 2. Optagelse i Selskabet skeer, efter forudgaaet Forslag af et Medlem ved Ballottering af Selskabets Medlemmer, med simpel Pluralitet, – dog med betingelse af et vist Antal Voterende, hvilket indtil videre bestemmes til 20. § 3. Det aarlige Contingent fastsættes til 4 Rbd. for indenbyes Medlemmer, og 2 Rbd. for Medlemmer udenfor Kjøbenhavn. § 4. Adgangen til Selskabets Forsamlinger staaer for Tilreisende fra Sverrig og Norge, som indføres af et Medlem og erholde Adgangskort af Bestyrelsen, aaben i en Maaned, - i kortere Tid, efter nærmere Bestemmelse af Bestyrelsen, for Reisende fra andre fremmede Lande, saavelsom fra de forskjellige Deele af den danske Stat. § 5. Selskabets Bestyrelse bestaaer af 5 Medlemmer, som vælges for 2 Aar, saaledes at hvert Aar fratræde - det ene Aar 3, det andet 2 Medlemmer. Det staaer Bestyrelsen frit at tilkalde andre Medlemmer af Selskabet, for saaledes ved Comiteer saavel at fremme de literaire Foretagender, som at anordne, hvad der henhører til det selskabelige Samliv. 66. Bestyrelsen udnævner af sin Midte en Secretair og en Kasserer af Antallet af Selskabets Medlemmer. § 7. Bestyrelsen vælges af Selskabets Medlemmer paa en aarlig Generalforsamling, ved simpel Pluralitet. De tre Medlemmer, som næst efter de Valgte erholde de fleste Stemmer, ere Suppleanter. § 8. Paa Generalforsamlingen aflægges Beretning om Selskabets Virksomhed i det forløbne Aar tilligemed det reviderede Regnskab; ligesom ogsaa Planen forelægges for den paatænkte Virksomhed i det følgende Aar. - De, som ønske at indtræde i Selskabet, ville behage, i Overeensstemmelse med Lovenes § 2, at gjøre Anmeldelse desangaaende til Enaf de foranførte Medlemmer af Selskabet. J Slesvig circulerer i denne Tid følgende to Petitioner, der finde mange Underskrifter: 1) At det fremtidige Samlingsted for de slesvigske Stænderdeputerede skal være i Staden Flensborg; som og At det danske Sprog skal have samme Ret til, baade mundtlig og skriftlig, at benyttes i Stænderforsamlingen som det tydske Sprog; - 2) At et Lovforslag og Forligelsescommissioners Oprettelse i Hertugdømmet Slesvig maa vorde forelagt den næste Stænderforsamling til Betænkning, og at de dernæst snarest muligt maatte vorde indførte.